86. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΕΡΓ ΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. 190124 της 22 Ιαν./2 Φεβρ. 1999 (ΦΕΚ Β' 62) Συνεισφορά του ΟΑΕΔ υπέρ του Οργανισμού Εργατικής Εστίας. Έχοντας υπόψη: 1.Τις διατάξεις: α)Του Νόμ. 3467/55 (ΦΕΚ 350/Α/55). β)Των περιπτ. α, β και γ της παρ. 1 του άρθρ. 3 του Νόμ. 678/77 (ΦΕΚ 246/Α/2.9.77). γ)Του άρθρ. 18 του Νόμ. 2224/94 (ΦΕΚ 112/Α/ 94). δ)Του Π.Δ. 95/93 (ΦΕΚ 40/Α/93). ε)Του άρθρ. 1 παρ. 2α του Νόμ. 2469/97 (ΦΕΚ 38/Α/97) το οποίο αντικατέστησε το πρώτο εδάφιο της παρ. 2 του άρθρ. 29Α του Νόμ. 1558/85 (ΦΕΚ 137/Α/85) όπως προστέθηκε με το άρθρ. 27 του Νόμ. 2081/92 (ΦΕΚ 154/Α/92). στ)Το άρθρ. 22 του Νόμ. 2362/95 (ΦΕΚ 247/Α/95). 2.Το γεγονός ότι από την απόφαση αυτή προκαλείται δαπάνη σε βάρος του Προϋπολογισμού του Οργανισμού Απασχολήσεως Εργατικού Δυναμικού, οικονομικής χρήσης 1998, ύψους 3.600.000.000 δραχμ. περίπου. Η δαπάνη θα καλυφθεί από την πίστωση που θα προβλεφθεί στον ΚΑΕ 2638 "Εισφορά του ΟΑΕΔ στην Εργατική Εστία" του Προϋπολογισμού του οικον. χρήσης 1999. 3.Το έγγραφο αριθ. 14030/8.10.98 του ΟΕΕ, αποφασίζουμε: 1.Καθορίζουμε τη συνεισφορά του Οργανισμού Απασχολήσεως Εργατικού Δυναμικού (Ο.Α.Ε.Δ.), υπέρ του Οργανισμού Εργατικής Εστίας (Ο.Ε.Ε.) για το οικονομικό έτος 1999, σε ποσοστό 2/10 των εσόδων που προέρχονται από τις εισφορές που καθορίζονται στις περιπτ. (α) και (β) του άρθρ. 3 παρ. 1 του Νόμ. 678/77 (ΦΕΚ 246/τ.Α'/2.9.77). 2.Η απόφαση αυτή να δημοσιευθεί στην Εφημερίδα της Κυβερνήσεως. 